שיחה:היחידה לארגונים בינלאומיים

message: ייתכן ויש מקום לערך אודות אגף הכלכלן הראשי‎, אבל האם באמת קיים צורך בערך אודות כל תת-יחידה של אגף זה? בפרט לאור היעדר מקורות איכותיים. יוניון ג'ק - שיחה 03:27, 6 במרץ 2019 (IST)
replies: text: מסכים שאין צורך בערך נפרד על כל יחידה שבכל אגף שבכל משרד ממשלתי. Dovno - שיחה 09:36, 6 במרץ 2019 (IST)
replies: text: :מסכים שאין מקום לערך עצמאי על יחידה בתוך משרד ממשלתי, אולי רק בנסיבות יוצאות דופן שאינן מתקיימות כאן. Lostam - שיחה 09:43, 6 במרץ 2019 (IST)
replies: text: ::מן הראוי שיהיה ערך אודות אגף הכלכלן הראשי‎. את הערך זה אפשר לשלב בתוכו, אם כי אני לא בטוח שאינו זכאי לערך עצמאי. בוויקי האנגלית יש ערכי משנה רבים תחת מחלקת האוצר של ארצות הברית. אגסי - שיחה 18:18, 6 במרץ 2019 (IST)
replies: text: ::: לא למחוק, אלא לאחד לתוך. טבעת-זרם - שיחה 00:50, 7 במרץ 2019 (IST)
replies: text: :::: לא למחוק, אלא להחזיר לטיוטה ולכשייכתב הערך המתאים לאחד ביניהם. איש השום (Theshumai) - שיחה 21:29, 9 במרץ 2019 (IST)
, הערך נוצר מחדש לאחר שנמחק בתום דיון חשיבות. Dovno - שיחה 14:43, 19 במרץ 2019 (IST)
החשיבות של הערך, למרות שאכן מדובר על תת יחידה באגף במשרד האוצר, נובעת מכך שהנושאים שהיחידה עוסקת בהם ייחודיים והיחידה מתפקדת כמקור לידע בנושא של פיתוח בינלאומי, כאשר למעשה אין שום אלטרנטיבה בעברית לידע הזה. למרות גודלה הקטן של היחידה, הנושאים שהיא עוסקת בהם רחבים ומעמיקים- בנקים מולטילטרליים לפיתוח (מהם, מה תפקידם, מה מייחד אותם), סוגים שונים של כלי מימון להסטת כספים לפיתוח (יש עולם מושגים שלם שאין לו אפילו פירוש בעברית- לדוגמא Blended Finance), דילמות פוליטיות (לדוגמא, מה הדרכים העדיפות להעביר סיוע למדינות העולם השלישי? מה היתרונות אל מול החסרונות בסיוע דרך גופים כגון הבנק העולמי שמנוהלים על ידי מדינות? מה תפקיד השוק החופשי בהקשר זה, והאם הוא פלטפורמה עדיפה להשקעות בעולם המתפתח) ועוד נושאים רבים אחרים שייחודיים לפעילות הפיתוח. חשוב להבין שיש סיבה (וקיימים מאמרים שמדברים על כך) לכך שישראל נמצאת מאחור בנושא- לאור החרם הערבי, מדינת ישראל לקחה כמה צעדים אחורה מבחינת ההשקעה שלה בפיתוח, והיום היא נמצאת הרחק מאחור ביחס למערב. כמעט ואין מומחים לנושא, אבל בעיקר אין מודעות אליו. איך שאני רואה את ויקיפדיה, אחד התפקידים המרכזיים שלה הוא לתווך ידע איכותי ומבוסס לציבור הרחב. לאור זאת, אני חושב שקיימת חשיבות של ממש בערך המדבר על היחידה לארגונים בינלאומיים, בעיקר בגלל שהיחידה עצמה משמשת כמקור שאין לו תחליף לידע בנושאהיחידה - שיחה 18:39, 24 במרץ 2019 (IST)

text: מעיין, כיוון שתם דיון החשיבות, הערך נמחק (ויש צורך בהבהרת חשיבות ע"י ויקיפד בעל זכות הצבעה שאינו כותב הערך). לצערי, כעת כשנמחק הערך, זה מסובך יותר לנסות לשחזרו. את הנוהל תוכל לקרוא כאן. אני מציע שתנסה לתמצת את התוכן כפסקה בערך על משרד האוצר (או כפרק מתאים בערך על אגף הכלכלן הראשי‎, אם ייכתב). Dovno - שיחה 21:48, 24 במרץ 2019 (IST)
Dovno תודה על התגובה. ממה שאני רואה בשיחה על מחיקת הערך, היו שלושה אנשים (מתוך שישה בכל הדיון) בעלי זכות הצבעה שלא תמכו במחיקת הערך. למה בכל זאת הערך נמחק? היחידה - שיחה 11:56, 26 במרץ 2019 (IST)

text: בדיון חשיבות, לא משנה בכלל כמה ויקיפדים טוענים שלערך אין חשיבות (או אפילו האם היו כאלו בכלל). אם יש ויקיפד אחד בעל זכות הצבעה (שלא יצר את הערך) המנמק מדוע יש חשיבות לדעתו, הערך נשאר בתום הדיון. אם אין אחד כזה, הערך נמחק. זו לא הצבעה (המצריכה רוב שייתמוך במחיקה כדי למחוק), אלא דיון כדי להבין האם מישהו (לפחות אחד) חושב שיש חשיבות אנציקלופדית ולהסביר למה. Dovno - שיחה 12:11, 26 במרץ 2019 (IST)
replies: text: :Dovno תודה על ההסבר. ממה שאני מבין, בנוגע לעובדה שהערך הוא על תת יחידה במשרד האוצר, אחד הויקיפדים כתב שגם באנגלית יש ערכים רבים על תת מחלקות במשרד האוצר. אני באמת חושב שקיימת חשיבות ואפילו דחיפות לקיומו של הערך הזה, ומחיקתו פוגעת בידע של הציבור אודות תחום שלם של פיתוח בינלאומי. בנוסף, כתבתי את הערך במשך 3 חודשים ובאמת חבל לי שהוא נמחק. אני מאוד אעריך אם יש משהו שתוכלו לעשות כדי להחזיר חזרה את הערך (לגבי חלק מהטענות פה- הערך הורחב, הן מבחינת המלל והן מבחינת המקורות) 132.64.28.161 12:06, 27 במרץ 2019 (IST)
replies: text: :: אני בהחלט יכול להבין את התסכול ממחיקת ערך שהשקעת הרבה ביצירתו. אם אין לך עותק ששמרת לגיבוי, תוכל לבקש מהמפעילים שחזור זמני של התוכן לטיוטה.לגבי שחזור ממש, לצערי אני לא חושב שיש אפשרות לכך כרגע בהתאם לכללים. הקיום של ערכים על מחלקות דומות בוויקיפדיה אחרת לא רלוונטי (לכל ויקיפדיה כללים משלה לגבי רף חשיבות של ערכים, ואצלנו הרף גבוה יותר מאשר בוויקיפדיה באנגלית). גם לא היה טיעון שחסר בערך חומר או מקורות (ולכן הרחבתו לא הייתה הנושא), אלא הטיעון היה שאין צידוק לכתוב ערך עצמאי על יחידה שבתוך אגף שבתוך משרד ממשלתי, למעט במקרים יוצאי דופן, אלא מספיקה פיסקה (אפילו מורחבת) בערך שאפשר לכתוב על האגף עצמו. בברכה, Dovno - שיחה 17:01, 27 במרץ 2019 (IST)
thread_title: חשיבות